CELEX: 32003D0476
Language: el
Date: 2003-06-18 00:00:00
Title: 2003/476/ΕΚ: Απόφαση του Συμβουλίου, της 18ης Ιουνίου 2003, για την αναθεώρηση του καταστατικού της Οικονομικής και Δημοσιονομικής Επιτροπής

Avis juridique important

|

32003D0476

2003/476/ΕΚ: Απόφαση του Συμβουλίου, της 18ης Ιουνίου 2003, για την αναθεώρηση του καταστατικού της Οικονομικής και Δημοσιονομικής Επιτροπής  

Επίσημη Εφημερίδα αριθ. L 158 της 27/06/2003 σ. 0058 - 0060

Απόφαση του Συμβουλίουτης 18ης Ιουνίου 2003για την αναθεώρηση του καταστατικού της Οικονομικής και Δημοσιονομικής Επιτροπής(2003/476/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 209,τη γνώμη της Επιτροπής(1),Εκτιμώντας τα ακόλουθα:(1) Σύμφωνα με το άρθρο 114 παράγραφος 2 της συνθήκης για την ίδρυση της Ευρωπαϊκής Κοινότητας, συνεστήθη, την 1η Ιανουαρίου 1999, η Οικονομική και Δημοσιονομική Επιτροπή.(2) Το Συμβούλιο, στις 21 Δεκεμβρίου 1998, εξέδωσε την απόφαση 1998/743/ΕΚ για τη σύνθεση της Οικονομικής και Δημοσιονομικής Επιτροπής(2).(3) Το Συμβούλιο, στις 31 Δεκεμβρίου 1998, εξέδωσε την απόφαση 1999/8/ΕΚ για τη θέσπιση του καταστατικού της Οικονομικής και Δημοσιονομικής Επιτροπής(3). Το καταστατικό αυτό επέτρεψε στην εν λόγω επιτροπή να λειτουργήσει ομαλά έως σήμερα.(4) Μετά την απόφαση που έλαβαν οι αρχηγοί κρατών και κυβερνήσεων στο Ευρωπαϊκό Συμβούλιο της Κοπεγχάγης τον Δεκέμβριο του 2002, δέκα νέα κράτη μέλη υπέγραψαν στις 16 Απριλίου 2003 συνθήκη προσχώρησης στην Ευρωπαϊκή Ένωση και αναμένεται ότι θα καταστούν μέλη από την 1η Μαΐου 2004.(5) Η Οικονομική και Δημοσιονομική Επιτροπή θα πρέπει να συνεχίσει να λειτουργεί αποτελεσματικά μετά τη διεύρυνση.(6) Είναι σημαντικό να διατηρηθούν τα στοιχεία που συνέβαλαν στην αποτελεσματική λειτουργία της.(7) Θα απαιτηθεί προσαρμογή των μεθόδων εργασίας της επιτροπής αυτής.(8) Η προσαρμογή αυτή θα έχει επιπτώσεις στη συμμετοχή των εκπροσώπων των κεντρικών τραπεζών. Είναι σημαντικό να χρησιμοποιηθεί η πείρα τους και η αναλυτική τους ικανότητα και να συνεχίσουν να συμμετέχουν όσον αφορά θέματα για τα οποία είναι αρμόδιοι.(9) Ως εκ τούτου, το καταστατικό της Οικονομικής και Δημοσιονομικής Επιτροπής θα πρέπει να αναθεωρηθεί,ΑΠΟΦΑΣΙΖΕΙ:Άρθρο 1Το καταστατικό της Οικονομικής και Δημοσιονομικής Επιτροπής, το οποίο περιέχεται στο παράρτημα της απόφασης 1999/8/ΕΚ, αντικαθίσταται από το κείμενο το οποίο παρατίθεται στο παράρτημα.Άρθρο 2Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.Παράγει αποτελέσματα από την 1η Ιουλίου 2003.Λουξεμβούργο, 18 Ιουνίου 2003.Για το ΣυμβούλιοΟ ΠρόεδροςΓ. Δρυς(1) Γνώμη που διατυπώθηκε στις 21 Μαΐου 2003 (δεν έχει ακόμα δημοσιευθεί στην Επίσημη Εφημερίδα).(2) ΕΕ L 358 της 31.12.1998, σ. 109.(3) ΕΕ L 5 της 9.1.1999, σ. 71.ΠΑΡΑΡΤΗΜΑ"ΠΑΡΑΡΤΗΜΑΚΑΤΑΣΤΑΤΙΚΟ ΤΗΣ ΟΙΚΟΝΟΜΙΚΗΣ ΚΑΙ ΔΗΜΟΣΙΟΝΟΜΙΚΗΣ ΕΠΙΤΡΟΠΗΣΆρθρο 1Η Οικονομική και Δημοσιονομική Επιτροπή (εφεξής "επιτροπή"), εκπληρώνει τα καθήκοντα που περιγράφονται στις παραγράφους 2 και 4 του άρθρου 114 της συνθήκης για την ίδρυση της Ευρωπαϊκής Κοινότητας.Άρθρο 2Μεταξύ άλλων, η επιτροπή μπορεί:- να διατυπώνει γνώμη στα πλαίσια της διαδικασίας που οδηγεί στη λήψη αποφάσεων σχετικά με το μηχανισμό ισοτιμιών κατά το τρίτο στάδιο της Οικονομικής και Νομισματικής Ένωσης,- με την επιφύλαξη του άρθρου 207 της συνθήκης, να προετοιμάζει τις εργασίες ανασκόπησης που διεξάγει το Συμβούλιο σχετικά με την εξέλιξη της ισοτιμίας του ευρώ,- να παρέχει το πλαίσιο εντός του οποίου ο διάλογος μεταξύ του Συμβουλίου και της Ευρωπαϊκής Κεντρικής Τράπεζας (ΕΚΤ) μπορεί να προπαρασκευάζεται και να συνεχίζεται σε επίπεδο ανώτερων στελεχών από υπουργεία, εθνικές κεντρικές τράπεζες, την Επιτροπή και την ΕΚΤ.Άρθρο 3Τα μέλη της επιτροπής και οι αναπληρωτές τους έχουν ως οδηγό, κατά την εκτέλεση των καθηκόντων τους, το γενικότερο συμφέρον της Κοινότητας.Άρθρο 4Η επιτροπή συνέρχεται με δύο συνθέσεις: είτε με τη σύνθεση των μελών που προέρχονται από τις διοικήσεις, τις εθνικές κεντρικές τράπεζες, την Επιτροπή και την ΕΚΤ, είτε με τη σύνθεση των μελών που προέρχονται από τις διοικήσεις, την Επιτροπή και την ΕΚΤ. Η επιτροπή, με την πλήρη σύνθεσή της, εξετάζει τακτικά τον κατάλογο των θεμάτων για τα οποία τα μέλη από τις εθνικές κεντρικές τράπεζες συμμετέχουν στις συνεδριάσεις.Άρθρο 5Οι γνώμες, οι εκθέσεις και οι ανακοινώσεις εγκρίνονται με πλειοψηφία των μελών στις περιπτώσεις που έχει ζητηθεί ψηφοφορία. Κάθε μέλος της επιτροπής έχει μία ψήφο. Ωστόσο, όταν δίνεται συμβουλή ή γνώμη για θέματα επί των οποίων ενδέχεται να λάβει αργότερα απόφαση το Συμβούλιο, τα μέλη που προέρχονται από τις κεντρικές τράπεζες, εάν παρίστανται, και την Επιτροπή, δύνανται να συμμετέχουν πλήρως στις συζητήσεις αλλά δεν συμμετέχουν στην ψηφοφορία. Η επιτροπή δίνει επίσης αναφορά για τις μειοψηφούσες ή διιστάμενες γνώμες που διατυπώνονται κατά τις συζητήσεις.Άρθρο 6Η επιτροπή εκλέγει μεταξύ των μελών της, με πλειοψηφία των μελών της, τον πρόεδρό της για διάστημα δύο ετών. Η διετής αυτή θητεία μπορεί να ανανεώνεται. Ο πρόεδρος εκλέγεται μεταξύ των μελών που είναι ανώτερα στελέχη στις εθνικές διοικήσεις. Ο πρόεδρος μεταβιβάζει το δικαίωμα ψήφου του στον (στην) αναπληρωτή(-ώτριά) του.Άρθρο 7Στην περίπτωση που κωλύεται να ασκήσει τα καθήκοντά του (της), ο πρόεδρος αντικαθίσταται από τον αντιπρόεδρο της επιτροπής ο οποίος εκλέγεται με την ίδια διαδικασία.Άρθρο 8Εκτός εάν η επιτροπή αποφασίσει άλλως, οι αναπληρωτές μπορούν να παρίστανται στις συνεδριάσεις της. Οι αναπληρωτές δεν ψηφίζουν. Εκτός εάν η επιτροπή αποφασίσει άλλως, οι αναπληρωτές δεν συμμετέχουν στις συζητήσεις.Ένα μέλος που δεν είναι σε θέση να συμμετάσχει σε μια συνεδρίαση της επιτροπής μπορεί να μεταβιβάζει τα καθήκοντά του (της) σε κάποιον από τους αναπληρωτές. Μπορεί επίσης να τα μεταβιβάζει σε άλλο μέλος. Ο προεδρεύων της συνεδρίασης και ο γραμματέας θα πρέπει να ενημερώνονται σχετικά γραπτώς πριν από τη συνεδρίαση. Σε εξαιρετικές περιπτώσεις, ο πρόεδρος μπορεί να συμφωνεί εναλλακτικές ρυθμίσεις.Άρθρο 9Η επιτροπή μπορεί να αναθέτει τη μελέτη συγκεκριμένων θεμάτων στους αναπληρωτές της, σε υποεπιτροπές ή σε ομάδες εργασίας. Στις περιπτώσεις αυτές, η προεδρία ασκείται από μέλος ή αναπληρωτή της επιτροπής που διορίζεται από την ίδια. Τα μέλη της επιτροπής, οι αναπληρωτές της και οι υποεπιτροπές της ή ομάδες εργασίας της μπορούν να ζητούν τη συνδρομή εμπειρογνωμόνων.Άρθρο 10Η επιτροπή συγκαλείται από τον πρόεδρό της με δική του (της) πρωτοβουλία, ή κατόπιν αιτήματος του Συμβουλίου, της Επιτροπής ή τεσσάρων τουλάχιστον μελών της επιτροπής.Άρθρο 11Κατά κανόνα, ο πρόεδρος εκπροσωπεί την επιτροπή. Συγκεκριμένα, η επιτροπή μπορεί να εξουσιοδοτήσει τον πρόεδρό της να υποβάλλει εκθέσεις για τις συζητήσεις της και να δίνει προφορικά εξηγήσεις για τις γνώμες και τις ανακοινώσεις που προετοιμάζει η επιτροπή. Ο πρόεδρος αναλαμβάνει την ευθύνη για τη διατήρηση των σχέσεων της επιτροπής με το Ευρωπαϊκό Κοινοβούλιο.Άρθρο 12Οι εργασίες της επιτροπής είναι εμπιστευτικές. Ο ίδιος κανόνας ισχύει για τις εργασίες των αναπληρωτών, των υποεπιτροπών και των ομάδων εργασίας της.Άρθρο 13Η επιτροπή επικουρείται από γραμματεία της οποίας προΐσταται ένας γραμματέας. Ο γραμματέας και το αναγκαίο προσωπικό της γραμματείας παρέχονται από την Επιτροπή. Ο γραμματέας διορίζεται από την Επιτροπή ύστερα από διαβούλευση με την επιτροπή. Ο γραμματέας και το προσωπικό του (της) ενεργούν βάσει οδηγιών της επιτροπής κατά την εκτέλεση των έναντι αυτής καθηκόντων τους.Οι δαπάνες της επιτροπής συμπεριλαμβάνονται στις προβλέψεις της Επιτροπής.Άρθρο 14Η Επιτροπή θεσπίζει τον εσωτερικό της κανονισμό."